बस्तर की अंग्रेजी किट अब बजट के रास्ते पूरे प्रदेश तक पहुुंचेगी
बस्तर ब्लाक के प्रायमरी स्कूल में अंग्रेजी का किट देकर पायलेट प्रोजेक्ट के तौर पर शुरु हुई थी अंग्रेजी की पढ़ाई,अब इसे पूरे प्रदेश में लागू किया जा रहा है। शेष बजट बस्तर के लिहाज से उत्साहवर्धक नहीं दिखा। संभाग मुख्यालय से 18 किमी दूर स्थित बस्तर ब्लाक में पिछले साल बुनियादी शिक्षा को मजबूत करने साफ तौर पर बच्चों का अंग्रेजी में स्तर सुधारने एक पहल हुई थी। एक पायलट प्रोजेक्ट के तहत इसमें इस ब्लाक के प्राइमरी स्कूलों में अध्यापकों को अंग्रेजी की किट दी गई थी।
इस किट के माध्यम से शब्दों को जोड़ने से लेकर छोटे-छोटे वाक्यों के बारे में बच्चों को सिखाया गया। यह प्रयोग सफल रहा और इसका फायदा बच्चों को मिला। प्रदेश के अन्य स्थानों पर छात्रों को एनसीईआरटी की किताबें सहज सुलभ हो जाती थीं, जिसके सहारे वे पाठ्यक्रम के साथ ही प्रतियोगी परीक्षाओं में बाजी मार जाते थे जबकि इससे अंजान बस्तर के बच्चे पिछड़ जाते थे। अब पाठ्यक्रम में एनसीईआरटी की किताबें शामिल होने से इसके लिए बस्तर के विद्यार्थी भी उनके समकक्ष खड़े हो सकेंगे।
केंद्रीय-नवोदय विद्यालय केंद्र के बजट में है
केंद्रीय और नवोदय विद्यालय की घोषणा केंद्र सरकार ने पहले ही बजट में कर दी थी, सुकमा, बीजापुर और कोंडागांव में इनका निर्माण भी शुरु हो गया है। दंतेवाड़ा जिला मुख्यालय से 39 किमी दूर कटेकल्याण में कॉलेज खाेला जाएगा। यहां पर्याप्त संख्या में छात्र मिलेंगे इसमें संदेह ही बना हुआ है।
कृषि महाविद्यालय का लाभ नहीं मिलेगा
नारायणपुर में कृषि महाविद्यालय की घोषणा की गई है, किंतु नारायणपुर के महत्वपूर्ण ओरछा ब्लाक का सर्वे तक नहीं हो पाया है। यहां का अधिकतर इलाका पहाड़ी है। कृषि महाविद्यालय की स्थापना का लाभ यहां के लोगों को उतना नहीं मिलेगा जितना कि बीजापुर अथवा कोंडागांव में खोले जाने पर मिलता।
कर्मचारी और आंगनबाड़ी कार्यकर्ता बजट से नाराज
बजट से सरकारी कर्मचारी नाराज हैं, सातवें वेतनमान की कोई घोषणा नहीं हुई। 2014 के चुनाव में तीन स्तरीय पदोन्नति की घोषणा पर भी बजट में कोई प्रावधान नहीं हुआ। आंगनबाड़ी कार्यकर्ताओं को भी चार साल से वेतन वृद्धि नहीं मिली, इस बजट में भी इसका कोई जिक्र नहीं है।
पिछले बजट की 10 घोषणाओं में से सिर्फ एक पर ही काम हुआ
बस्तर के लिए पिछले बजट में 10 महत्वपूर्ण बिंदुओं पर काम किया जाना था, जिसमें से 9 योजनाएं कागजों पर ही हैं। सिर्फ एकमात्र घोषणा हवाई पट्टी के विस्तार पर ही काम हो रहा है। हास्पिटल, सामुदायिक स्वास्थ्य केंद्र आदि पर कोई काम नहीं हुए। संभागीय मुख्यालय के सबसे बड़े पीजी कॉलेज के भवन की घोषणा पर भी काम शुरु नहीं हो सका।
दंतेवाड़ा के हवाई पट्टी स्थल का ग्रामीण कर रहे विरोध
बीजापुर और दंतेवाड़ा में हवाईपट्टी के निर्माण की प्रक्रिया पिछले कई सालों से चल रही है। दंतेवाड़ा में जिस स्थल का चयन किया गया है वहां स्थानीय लोग विरोध कर रहे हैं, इस बार के बजट में इसके लिए 23 करोड़ रुपए का प्रावधान किया गया है। इसके सहारे बीजापुर में कुछ काम चल सकता है। जगदलपुर में भी एअर कनेक्टिविटी के लिए तीन साल से लोग इंतजार ही कर रहे हैं।
23
करोड़ बीजापुर और दंतेवाड़ा में हवाई पट्टी के लिए
800
किमी ऑप्टिकल फाइबर केबल बिछेगा
480
गांवों में बिजली पहुंचाई जाएगी
146
मोबाइल टावर लगाए जाएंगे बस्तर में
hin_Deva hin_Deva hin_Deva awa_Deva awa_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva unk bho_Deva unk hin_Deva unk hin_Deva unk hin_Deva